CELEX: 32017D0344
Language: et
Date: 2016-12-14 00:00:00
Title: Euroopa Parlamendi ja nõukogu otsus (EL) 2017/344, 14. detsember 2016, ettenägematute kulude varu kasutusele võtmise kohta 2017. aastal

28.2.2017   
            
            
               ET
            
            
               Euroopa Liidu Teataja
            
            
               L 50/57
            
         EUROOPA PARLAMENDI JA NÕUKOGU OTSUS (EL) 2017/344,
   14. detsember 2016,
   ettenägematute kulude varu kasutusele võtmise kohta 2017. aastal
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse Euroopa Parlamendi, nõukogu ja komisjoni 2. detsembri 2013. aasta institutsioonidevahelist kokkulepet eelarvedistsipliini, eelarvealase koostöö ning usaldusväärse finantsjuhtimise kohta, (1) eriti selle punkti 14 teist lõiku,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu määruse (EL, Euratom) nr 1311/2013 (2) artikliga 13 on kehtestatud ettenägematute kulude varu suuruseks kuni 0,03 % liidu kogurahvatulust.
            
         
               (2)
            
            
               Vastavalt nimetatud määruse artiklile 6 on komisjon arvutanud ettenägematute kulude varu absoluutsumma aastaks 2017 (3).
            
         
               (3)
            
            
               Olles vaadanud läbi kõik muud rahastamisvõimalused, et reageerida ettenägematutele asjaoludele rubriikide 3 (Julgeolek ja kodakondsus) ja 4 (Globaalne Euroopa) mitmeaastase finantsraamistiku 2017. aasta kulukohustuste ülemmäära piires, ning olles võtnud kasutusele paindlikkusinstrumendi kogu 2017. aastaks ette nähtud summas 530 miljonit eurot, näib olevat vajalik võtta kasutusele ettenägematute kulude varu rände-, pagulas- ja julgeolekukriisist tulenevate vajaduste rahuldamiseks, suurendades liidu 2017. aasta üldeelarves kulukohustuste assigneeringuid üle mitmeaastase finantsraamistiku kulukohustuste ülemmäärade rubriikides 3 ja 4.
            
         
               (4)
            
            
               Arvestades, et praegune olukord on väga eriline, on määruse (EL, Euratom) nr 1311/2013 artikli 13 lõikes 1 osutatud viimase võimaluse tingimus täidetud.
            
         
               (5)
            
            
               Ettenägematute kulude varu kasutuselevõtuaja minimeerimiseks tuleks käesolevat otsust kohaldada alates eelarveaasta 2017 algusest,
            
         ON VASTU VÕTNUD KÄESOLEVA OTSUSE:
   Artikkel 1
   Liidu 2017. aasta üldeelarve jaoks võetakse kasutusele ettenägematute kulude varu, et teha lisaks mitmeaastase finantsraamistiku rubriigi 3 (Julgeolek ja kodakondsus) kulukohustuste ülemmäärale kättesaadavaks 1 176 030 960 euro ulatuses kulukohustuste assigneeringuid ning rubriigi 4 (Globaalne Euroopa) kulukohustuste ülemmäärale kättesaadavaks 730 120 000 euro ulatuses kulukohustuste assigneeringuid.
   Artikkel 2
   Artikli 1 alusel kasutusele võetavad kulukohustuste assigneeringud kogusummas 1 906 150 960 eurot kaetakse mitmeaastase finantsraamistiku järgmistes rubriikides aastateks 2017–2019 ette nähtud kulukohustuste ülemmäärade varust:
   
               a)
            
            
               2017:
               
                           i)
                        
                        
                           rubriik 2 (Jätkusuutlik majanduskasv: loodusvarad): 575 000 000 eurot;
                        
                     
                           ii)
                        
                        
                           rubriik 5 (Haldus) 507 268 804 eurot;
                        
                     
         
               b)
            
            
               2018: rubriik 5 (Haldus): 570 000 000 eurot;
            
         
               c)
            
            
               2019: rubriik 5 (Haldus): 253 882 156 eurot;
            
         Artikkel 3
   Käesolev otsus jõustub selle Euroopa Liidu Teatajas avaldamise päeval.
   Seda kohaldatakse alates 1. jaanuarist 2017.
   
      Strasbourg, 14. detsember 2016
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         I. KORČOK
      
   
   
      (1)  ELT C 373, 20.12.2013, lk 1.
   
      (2)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).
   
      (3)  Komisjoni 30. juuni 2016. aasta teatis nõukogule ja Euroopa Parlamendile „Finantsraamistiku tehniline kohandamine 2017. aastaks vastavalt kogurahvatulu muutustele“ (COM(2016) 311).